Zieliny ("Archaeplastida" Adl i in. 2005, downe naukowe miana: "Vegetabilia, Plantae, Phytobionta, Plastida, Primoplantae") – eukaryjotyczne a samofutrujōnce ôrganizmy, kere wykorzistujōm słoneczno ynergijo bez farbujōnce substancyje we procesie asymilacyji. Trefiajōm sie tyż postrzōd zielinōw ôrganizmy cudzofutrujōnce - saprofityczne a pasorzitnicze, nale mo to wtōrny charaktyr. Zieliny sōm zbudowane ze kōmōrkōw, kere u wyżyj zorganizowanych zortōw zielinōw tworzōm tkanki a narzōndy, kere dowajōm jeim dychać, futrujōm je, dowajōm wzrastać a sie rozwijać. Zieliny przi udziale chloroplastōw kere majōm we sia chlorofil przeprowadzajōm terminy fotosyntezy, keryj zapasowym produktym je skrobia. Majōm uōne sztajfno, nojczyńści celulozowo kōmōrkowo ściana. Mogōm uōne durś wzrastać ôd twōrczyj tkanki, kero poradzi tajlować kōmōrki. Nojczyńścij zieliny sōm trwale przirośniynte do zola. We procesie ywolucyji doszło do srogij roztōmajtości formōw zielinōw a jejich przistosowanio do rōżnych warōnkōw bytowanio na Ziymii.